b"\n_START_ARTICLE_\nEnsiferum\n_START_SECTION_\nZgodovina\n_START_PARAGRAPH_\nZa\xc4\x8detki delovanja skupine Ensiferum segajo v leto 1995. Markus Toivonen je s prijatelji ustanovil band Dark Reflections, s katerim so igrali predvsem priredbe Megadeth, Pantera ter ostalih heavy metal skupin. Markus pa je kmalu po ustanovitvi banda, zaradi druga\xc4\x8dnih interesov zapustil Dark Reflections in za\xc4\x8del razmi\xc5\xa1ljati o novem projektu. Navdu\xc5\xa1en je bil predvsem nad folk glasbo ter melodic death metal. Odlo\xc4\x8dil se je, da bo ti dve zvrsti zdru\xc5\xbeeval v svojem novem projektu, k projektu je najprej povabil bobnarja Kimma Miettinena, kasneje pa \xc5\xa1e basista Saulija Savolainena. Tako je nastal nov band, imenovan Ensiferum._NEWLINE_Skupaj so zaceli vaditi leta 1996 in Markus je kmalu napisal svoje prve tri avtorske pesmi: Knighthood, Old man in Frost. Istega leta se je bandu kot pevec ter drugi kitarist, priklju\xc4\x8dil Jari Maenpaa. Jari je kmalu prevzel glavno vlogo pri pisanju besedil komadov. Napisal je besedilo za pesem Old man ter uredil besedili za Knighthood in Frost, ki sta ju napisala Markus oziroma Sauli. Decembra so nastopili na svojem prvem koncertu v mladinskem centru v Pasili. Zaigrali so samo pesem Old man, ki je bila v tistem trenutku edina povsem dokon\xc4\x8dana._NEWLINE_Januarja 1997 je Jari od\xc5\xa1el na obvezno slu\xc5\xbeenje voja\xc5\xa1kega roka in delovanje v bandu se je za\xc4\x8dasno ustavilo. Kljub temu preostala trojica v tem \xc4\x8dasu ni po\xc4\x8divala, temve\xc4\x8d so zbirali ideje za nadaljnje delo ter izpopolnili svoje tehni\xc4\x8dne sposobnosti. Jari je kon\xc4\x8dal slu\xc5\xbeenje v vojski ob koncu leta 1997 in fantje so se za\xc4\x8deli pripravljati na snemanje prvega dema. Ta je bil posnet novembra istega leta v studiu Kivi, na njem pa so bile predstavljene pesmi: Frost, Old man in Knighthood._NEWLINE_Po izidu dema so Ensiferum uspe\xc5\xa1no nastopili se na dveh koncertih v Pasili, nato pa so se nekaj \xc4\x8dasa ubadali s kadrovskimi te\xc5\xbeavami. Kimmo Miettinen se je priklju\xc4\x8dil bandu Arthemesia, Sauli Savolainen pa se je posvetil \xc5\xa1olanju. Markus z njunim pasivnim delom ni bil zadovoljen, zato je za\xc4\x8del iskati nova \xc4\x8dlana. Zamenjavo za Miettinena je na\xc5\xa1el v Oliverju Fokinu, ki je, ironi\xc4\x8dno, prej igral v bandu Arthemesia. Ker Sauli \xc5\xa1e vedno ni kazal ve\xc4\x8djega zanimanja za delo, ga je zamenjal Miettinenov mlaj\xc5\xa1i brat. Ta je bil ob prihodu v Ensiferum star komaj 14 let._NEWLINE_Nova zasedba (Markus Toivonen, Jari Maenpaa, Oliver Fokin - nov bobnar in Jukka-Pekka Miettinen - novi basist) je zavihala rokave in se za\xc4\x8dela intenzivno pripravljati na drugi demo, za katerega so pripravili \xc5\xa1tiri komade: The dreamer's prelude, Little dreamer (Vainamoinen ii), Warrior's quest in White storm. Demo so posneli januarja 1999, v MD studiu. Novembra istega leta so za\xc4\x8deli snemati se svoj tretji, zadnji demo, s pomo\xc4\x8djo Janneja Joutsenniemija (\xc4\x8dlana skupine Stone in suburban tribe). Demo je vseboval 5 skladb: Intro, Hero in a dream, Eternal wait, Battle song in bonus komad Guardians of fate. Pri pesmi Eternal wait je kot posebna gostja nastopila vokalistka Johanna Vakkuri, prijateljica banda. Demo je bil izdan z novim logom, ki ga je izdelal Tuomas Tahvanainen._NEWLINE_Tretji demo je pozel velike uspehe ter dobil nagrado za najbolj\xc5\xa1i demo meseca v ve\xc4\x8d revijah. Zalo\xc5\xbeba Spinefarm je po izidu dema takoj kontaktirala band in jim ponudila pogodbo, ki je fantje, jasno, niso zavrnili. Novembra 2000 so za\xc4\x8deli snemati svoj prvi album v studiu Sundicoop, s kar tremi gosti: Trollhorn - klaviature, Johanna Vakkuri - \xc5\xbeenski vokal ter Marita Toivonen._NEWLINE_Album je v svojem studiju, spomladi leta 2001, zmiksal Tuomo Valtonen, medtem pa se je Bandu pridru\xc5\xbeila tudi nova \xc4\x8dlanica, klaviaturistka Meiju Enho. Album, poimenovan Ensiferum, je iz\xc5\xa1el julija 2001, odzivi poslu\xc5\xa1alcev pa so bili izjemni._NEWLINE_Band je kmalu po izidu prvega albuma \xc5\xbee za\xc4\x8del pripravljati material za nov album, katerega so se odpravili snemati poleti 2003 na Dansko, v koebenhavenski studio Sweet Silence. Vzrok za snemanje v tujem studiu je bil prav njegov lastnik, znani producent Flemming Rasmussen, ki je produciral mnoge znane albume (Metallica - Master of Puppets, Ride the lightning,.). Po kon\xc4\x8danem snemanju je ensiferume \xc5\xa1okirala novica kitarista ter pevca Jarija Maenpaa, ki se je odlo\xc4\x8dil, zapustiti band. Iskanje njegove nadomestitve se je pri\xc4\x8delo takoj, saj so nujno potrebovali zamenjavo za prihajajo\xc4\x8do turnejo. Na\xc5\xa1li so jo dokaj hitro, v vokalistu/kitaristu banda Norther, Petriju Lindroosu, ki je z njimi nastopil na turneji po Evropi."